टोटनहम र एभरटन विजयी
इंग्लिस प्रिमियर लिगको आइतबार भएका खेलमा टोटनहम र एभरटन विजयी भएका छन् । टोटनहमले लेस्टर सिटीलाई ३–१ ले हराएर शीर्ष चारमा उक्लेको छ र अर्को सिजन युरोपेली च्याम्पियन्स लिगमा छनोट हुने सम्भावना जीवन्त राख्यो ।
लन्डन — इंग्लिस प्रिमियर लिगको आइतबार भएका खेलमा टोटनहम र एभरटन विजयी भएका छन् । टोटनहमले लेस्टर सिटीलाई ३–१ ले हराएर शीर्ष चारमा उक्लेको छ र अर्को सिजन युरोपेली च्याम्पियन्स लिगमा छनोट हुने सम्भावना जीवन्त राख्यो ।टोटनहमका जितमा दक्षिण कोरियाली खेलाडी सन ह्युङ मिनले २ गोल गरे । खेलको पहिलो गोल भने ह्यारी केनले गरे । अर्को खेलमा एभरटनले चेल्सीलाई १–० ले हरायो ।खेलको निर्णायक गोल दोस्रो हाफमा चार्लिसनले गरे । यो जितपछि पुछारबाट तेस्रो स्थानमा रहेको एभरटनले रेलिगेसनबाट बच्ने सम्भावना जीवन्त राख्यो । चेल्सी भने ६६ अंकमा तेस्रो स्थानमा छ । 